কেসি অ্যাফ্লেক

ক্যালেব কেসি ম্যাগুইয়ার অ্যাফ্লেক-বোল্ট (, যিনি কেসি অ্যাফ্লেক নামে পরিচিত, জন্ম: ১২ আগস্ট, ১৯৭৫) হলেন একজন মার্কিন অভিনেতা ও পরিচালক। তিনি ১৯৮৮ সালে পিবিএস-এর লেমন স্কাই টেলিভিশন চলচ্চিত্রে শিশু শিল্পী হিসেবে তার অভিনয় জীবন শুরু করেন। ১৯৯০ সালে তিনি দ্য কেনেডিজ অব ম্যাসাচুসেট্‌স মিনিসিরিজে অভিনয় করেন। পরবর্তীতে তিনি গুস ভ্যান স্যান্ট পরিচালিত তিনটি চলচ্চিত্র - টু ডাই ফর (১৯৯৫), গুড উইল হান্টিং (১৯৯৭) ও গেরি (২০০২) এবং স্টিভেন সোডারবার্গ পরিচালিত তিনটি হাস্যরসাত্মক চলচ্চিত্র - ওশান্‌স ইলেভেন (২০০১), ওশান টুয়েলভ (২০০৪) ও ওশান থার্টিন (২০০৭) এ অভিনয় করেন। তিনি প্রথম কেন্দ্রীয় চরিত্রে অভিনয় করেন স্টিভ বুসেমি পরিচালিত হাস্যরসাত্মক-নাট্য চলচ্চিত্র লোনসাম জিম (২০০৬) চলচ্চিত্রে।

প্রাথমিক জীবন
কেসি অ্যাফ্লেক ১৯৭৫ সালের ১২ আগস্ট ফ্যালমাউথ, ম্যাসাচুসেট্‌স এ জন্মগ্রহণ করেন। তার পিতা টিমথি বায়ার্স অ্যাফ্লেক এবং মাতা ক্রিস্টোফার অ্যানি (বোল্ডট)। তার উপনাম "অ্যাফ্লেক" একটি স্কটিশ উপনাম। তার পূর্বপুরুষদের অনেকে ইংরেজ, আইরিশ, এবং সুইস। তার মা র‍্যাডক্লিফ কলেজ এবং হার্ভার্ড বিশ্ববিদ্যালয়ে পড়াশুনা করেছেন এবং একজন প্রাথমিক স্কুল শিক্ষক। তার বাবা বিভিন্ন সময় বিভিন্ন রকম কাজ করতেন, যেমন অটো মেকানিক, কাঠমিস্ত্রী,  বুকি, ইলেক্ট্রিশিয়ান, বারটেন্ডার ও হার্ভার্ড বিশ্ববিদ্যালয়ের দ্বাররক্ষক। ১৯৬০ সালের মাঝামাঝিতে তিনি থিয়েটার কোম্পানি অফ বোস্টন এর মঞ্চ ব্যবস্থাপক, পরিচালক, লেখক ও অভিনেতা হিসেবে কাজ করেন।

কর্মজীবন
অ্যাফ্লেক ২০০৭ সালে দুটি চলচ্চিত্রে অভিনয় করে সমাদৃত হন এবং সফলতা অর্জন করেন। প্রথমটি হল পশ্চিমা ধারার দি অ্যাসাসিনেশন অব জেসি জেমস বাই দ্য কাওয়ার্ড রবার্ট ফোর্ড, এতে তিনি ব্র্যাড পিটের করা জেসি জেমসের বিপরীতে রবার্ট ফোর্ড চরিত্রে অভিনয় করেন। অ্যাফ্লেক এই চরিত্রের জন্য একাধিকবার অডিশন দেন। পরিচালক অ্যান্ড্রু ডমিনিক অ্যাফ্লেককে গেরি ছবিতে দেখার পর তার সুন্দর-কণ্ঠের জন্য তাকে আংশিকভাবে নির্বাচন করেন। দ্য নিউ ইয়র্ক টাইমস-এর ম্যানোহলা ডার্গিস অ্যাফ্লেকের অভিনয়ের সম্পর্কে লিখেন, "তার চরিত্রটিকে নির্বোধ এবং তাকে বুদ্ধিদীপ্ত ও চতুর  মনে হয়েছে।" একই রকমভাবে, ইউএসএ টুডে'র ক্লাউদিয়া পুইগ তাকে বাস্তবিক অর্থে প্রকাশক হিসেবে বর্ণনা করেছেন, "যিনি উপযুক্তরূপে চরিত্রটিকে নিজের করে নিয়েছেন।" অন্যদিকে ভ্যারাইটি'র টড ম্যাকার্থি বলেন অ্যাফ্লেক "শঙ্কাপন্ন ও শারীরিকভাবে অপ্রস্তুত দুর্বল ব্যক্তি হিসেবে অমোচনীয় ছাপ তৈরি করেছেন।" স্লেট ম্যাগাজিনের ড্যানা স্টিভেন্স বলেন, "চলচ্চিত্রটি অ্যাফ্লেকের, যিনি খুবই সাহসী ও অদ্ভুত অভিনয় দিয়ে নিজেকে ভেঙ্গে গড়েছেন।" অ্যাফ্লেক তার অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।

চলচ্চিত্রের তালিকা

চলচ্চিত্র

টেলিভিশন

পুরস্কার

একাডেমি পুরস্কার

গোল্ডেন গ্লোব পুরস্কার

বাফটা পুরস্কার

তথ্যসূত্র

বহিঃসংযোগ

 
 
 1998 Index Magazine Interview with Casey Affleck

১৯৭৫-এ জন্ম
জীবিত ব্যক্তি
ইংরেজ বংশোদ্ভূত মার্কিন ব্যক্তি
ফ্রেঞ্চ বংশোদ্ভূত মার্কিন
জার্মান বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
আইরিশ বংশোদ্ভূত মার্কিন ব্যক্তি
সুয়েডীয় বংশোদ্ভূত মার্কিন ব্যক্তি
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন মঞ্চ অভিনেতা
ফালমাউথ, ম্যাসাচুসেট্‌সের ব্যক্তিত্ব
২০শ শতাব্দীর মার্কিন অভিনয়শিল্পী
২১শ শতাব্দীর মার্কিন অভিনেতা
মার্কিন চলচ্চিত্র প্রযোজক
কলাম্বিয়া বিশ্ববিদ্যালয়ের প্রাক্তন শিক্ষার্থী
জর্জ ওয়াশিংটন বিশ্ববিদ্যালয়ের প্রাক্তন শিক্ষার্থী
ইন্ডিপেন্ডেন্ট স্পিরিট পুরস্কার বিজয়ী
শ্রেষ্ঠ অভিনেতা বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
শ্রেষ্ঠ অভিনেতা বিভাগে বাফটা পুরস্কার বিজয়ী
স্যাটেলাইট পুরস্কার বিজয়ী
মার্কিন কণ্ঠাভিনেতা
২০শ শতাব্দীর মার্কিন অভিনেতা
কলাম্বিয়া কলেজ (নিউ ইয়র্ক) এর প্রাক্তন শিক্ষার্থী